Tagnit-agi yettili deg-s usexreb d urway n talwit i yellan deg uḥric amezwaru n tmacahut (tagnit n tazwara) tesɛa assaɣ akked ineḍruyen neɣ uguren yellan deg-s di tmacahut tagnit-agi tettili ɣezzifet, yettili-d usexreb d uneḍruy i yexdmen yiwen neɣ sin ger yiwudam n tmacahut mi ara yekcem isexrab talwit yellan deg uḥric amezwaru n tmacahut. Wwin-d awal ɣef tagnit-agi Zahir MEKSEM d Mohend Akli SALḤI: Yettili deg-s uferdis amerway i d-igellun s yineḍruyen d tigawin, deg-s i d-keččmen (ttnulfun) yiwudam imaynuten, wid yekkaten ad frun ugur (d imalalen), d wid i d-yettassen d iɛewwiqen (d imnamaren)3.